 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa : 19.09.2022

Miestneho zastupiteľstva dňa : 27.09.2022

**Návrh**

**odpustenie výšky nájomného do 31.12.2022**

**za nebytové priestory v DK Vesna spoločnosti**

**Merci n.o., IČO: 50 191 471, Komenského 1965/12, 075 01 Trebišov**

**Predkladá: Materiál obsahuje:**

Zoltán Pék - vyjadrenie miestnej rady a komisií

starosta - návrh uznesenia

- dôvodová správa

- žiadosť

**Zodpovedná:**

Ing. Mariana Páleníková

prednostka

**Spracovala:**

Vlasta Pavlačková

referent EOaSM

JUDr. Marta Urbánková

právny zástupca MČ

**Vyjadrenie miestnej rady dňa 19.09.2022**

**UZNESENIE č. 270/2022/MR**

Miestna rada **odporúča** miestnemu zastupiteľstvu **schváliť** predložený návrh uznesenia.

**Vyjadrenie komisií**

Komisia finančná, podnikateľských činností a obchodu :

**Komisia finančná, podnikateľských činností a obchodu odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.**

#### **Návrh uznesenia**

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

# A: schvaľuje:

zníženie nájomného v nebytových priestoroch v DK Vesna vo výške 50% nájomného do 31.12.2022, t. j. sumu vo výške 1.481,35 € v prospechMerci n. o IČO: 50 191 471, Komenského 1965/12, 075 01 Trebišov

**Dôvodová správa**

**Predmet:** \_úprava výšky nájomného od septembra 2022 do 31.12.2022 za nebytové priestory v DK Vesna, v k. ú. Podunajské Biskupice od septembra 2022 do 31.12.2022

**Žiadateľ:** Merci, n. o., Komenského 12, 075 01 Trebišov

**Špecifikácia:** Dom kultúry Vesna je postavený na pozemku registra „C“ parc. č. 543/5. Stavba Domu kultúry Vesna so súp. č. 10743, ako aj pozemky registra „C“ parc. č. 543/5 o výmere 648 m2 a parc. č. 543/4 o výmere 1740 m2 sú zapísané na LV č. 1395 Hlavného mesta SR Bratislavy, vedené na katastrálnom odbore Okresného úradu Bratislava, k. ú. Podunajské Biskupice. Mestská časť Bratislava – Podunajské Biskupice má stavbu DK Vesna i pozemky zverené do správy zverovacím protokolom č. 11 88 07 09 02 00 .

**Skutkový stav:**

Dňa 14.06.2021 mestská časť obdržala od spoločnosti Merci, n.o. žiadosť o nájom časti nebytových priestorov v KD Vesna na Biskupickej č. 1 o výmere 172,88 m2 za účelom prevádzkovania mobilného odberového miesta na vykonávanie antigenového testovania a aj RT – PCR testovania.

Žiadosť bola predložená na rokovanie miestneho zastupiteľstva dňa 30.06. 2021. V zmysle prijatého uznesenia č. 331/2018-2022 bola uzatvorená Zmluva o nájme nebytových priestorov na dobu určitú do 01.07.2021 do 31.12.2021 s tým, že ak sa bude dĺžka zmluvného vzťahu s MZ SR predlžovať, tak by nájom pokračoval počas celého vzťahu s MZ SR. Dodatkom č. 1 sa Zmluva o nájme nebytových priestorov predlžila do 31.12.2022. Nájomné za nebytové priestory je vo výške 540,45 €/mesiac.

Dňa 08.09.2022 mestská časť obdržala od spoločnosti Merci n.o. žiadosť o odpustenie poplatku prenájmu priestoru. Po určitej dobe sa situácia ohľadom výskytu COVID - 19 zlepšila a návštevnosť sa znížila natoľko, že na odbernom mieste je minimálna a niektoré dni až nulová. Vzhľadom na uvedenú skutočnosť si spoločnosť nevie v takomto režime návštevnosti predstaviť prevádzkovanie mobilného odberného miesta a je to pre ňu likvidačné i keď si je vedomá svojej potreby v prípade zmeny situácie ohľadne výskytu ochorenia COVID -19.

Na základe vyššie uvedeného spoločnosť Merci n.o. žiada o čiastočnú kompenzáciu riešenia komplikovanej situácie  odpustením poplatku za prenájom nebytových priestorov v DK Vesna do konca r. 2022, jednalo by sa o sumu v celkovej výške 2.962,70 €.

V uznesení navrhujeme len 50% odpustenie nájomného, čo by činilo sumu vo výške 1.481,35 € do konca r. 2022.